**Ergoterapeutforeningen har ansat ny PA & Pressechef**

Den 1. maj tiltræder Hans Christian Gørup Nielsen som PA & Pressechef i Ergoterapeutforeningen.

Hans Christian Gørup Nielsen kommer til Ergoterapeutforeningen fra Lægeforeningen, hvor han har været PA-konsulent. Hans Christian Gørup Nielsen kommer derudover med 5 års erfaring som politisk rådgiver på Christiansborg i Socialdemokratiet, primært på det sundhedspolitiske område. Hans Christian Gørup Nielsen er uddannet cand.mag. i retorik og har en tillægsuddannelse i journalistisk.

- Jeg glæder mig utrolig meget til samarbejdet med Hans Christian Gørup Nielsen. Jeg har en forventning om, at hans politiske erfaring vil styrke Ergoterapeutforeningens muligheder for at fremme kendskabet til ergoterapeuters vigtige rehabiliterende arbejde både til gavn for den enkelte borger og som investering for samfundet, siger formand for Ergoterapeutforeningen, Tina Nør Langager.